Diari Oficial de la Generalitat Valenciana


Sumari del DOGV 8987, del 31-12-2020 (2020/11146)

RESOLUCIÓ de 28 de desembre del 2020, del president del Consell Rector de la Corporació Valenciana de Mitjans de Comunicació, per la qual es dona publicitat a l'acord pel qual es modifica el Reglament orgànic i funcional del Consell Rector.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11301


Data del document
:   28-12-2020

Organisme emissor
:   Corporació Valenciana de Mitjans de Comunicació

Tipus de document
:   Resolució

Anàlisi jurídica

 Descriptors 

:   * Corporació Valenciana de Mitjans de Comunicació
    * administració regional
    * organització administrativa
    * reglament intern
    * legislació

RESOLUCIÓ de 28 de desembre del 2020, del president del Consell Rector de la Corporació Valenciana de Mitjans de Comunicació, per la qual es dona publicitat a l'acord pel qual es modifica el Reglament orgànic i funcional del Consell Rector. [2020/11849]  
El Consell Rector de la Corporació Valenciana de Mitjans de Comunicació va aprovar, en la sessió celebrada el dia 10 de gener de 2017, el reglament orgànic i funcional d'aquest òrgan. Posteriorment, el reglament es va modificar en l'acord del 30 de juliol de 2018.  
Aquest reglament es va publicar en el Diari Oficial de la Generalitat Valenciana del 18 de gener de 2017 i la modificació amb data 20 d'agost de 2018.  
L'article 12, apartat 1 del reglament disposa que «la participació en les reunions del Consell Rector podrà ser presencial o a distancia» i en l'apartat 3 disposa que «la participació serà necessàriament presencial en les reunions en què hagen de prendre's acords que requerisquen, per a ser aprovats, una majoria qualificada d'acord amb la Llei 6/2016.»  
  
Com a conseqüència de la crisi sanitària ocasionada per la Covid-19, les reunions presencials del Consell Rector es poden veure dificultades tant per \*raons sanitàries com de mobilitat ocasionades per les restriccions acordades per les autoritats competents que puguen afectar els membres d'aquest òrgan.  
Aquestes dificultats no poden afectar el funcionament normal del Consell Rector, per la qual cosa es fa necessari eliminar les restriccions al vot a distància. D'altra banda, l'experiència acumulada durant els anys de funcionament també aconsella que aquestes restriccions s'eliminen de manera permanent, ja que el procés de presa de decisions queda garantit.  
Per tot això, d'acord amb el que es disposa en la disposició addicional primera de la Llei 6/2016, de 15 de juliol, del servei públic de radiodifusió i televisió d'àmbit autonòmic, de titularitat de la Generalitat, conforme amb el Consell Jurídic Consultiu, el Consell Rector de la Corporació Valenciana de Mitjans de Comunicació, en la sessió celebrada el dia 28 de desembre del 2020, ha acordat el següent:  
  
  
Article únic. Derogació de l'apartat 3 de l'article 12 del Reglament orgànic i funcional del Consell Rector  
Queda derogat l'apartat 3 de l'article 12 del Reglament orgànic i funcional del Consell Rector aprovat en la sessió celebrada el dia 10 de gener de 2017.  
  
  
Disposició addicional  
  
Única. Repercussió pressupostària  
La implantació i el desplegament d'aquest acord no podrà tindre cap incidència en la dotació dels capítols de despesa assignats a la Corporació Valenciana de Mitjans de Comunicació i, en tot cas, haurà de ser atesa amb els seus mitjans personals i materials.  
  
  
DIsposició final  
  
Única. Entrada en vigor  
Aquest acord entrarà en vigor l'endemà de la publicació en el Diari Oficial de la Generalitat Valenciana.  
  
Burjassot, 28 de desembre de 2020.- El president del Consell Rector de la Corporació Valenciana de Mitjans de Comunicació: Enrique Soriano Hernández.